રમનાર છોકરાઓ ગોઠવેલી ખુરશીઓની હારની આજુબાજુ ઊભા રહેશે. રમત શરૂ થતાં ત્યારબાદ એક જણ સંગીત ચાલુ કરશે અને રમનારાઓ ખુરશીની હારની આજુબાજુ ફર્યા કરશે. સંગીત બંધ થતાં રમનારાઓએ તરત જ દરેક ખુરશી પર એક એમ બેસી જવું જોઈએ. કોઈ પાછા ફરી શકશે નહીં, અથવા ખુરશી પરથી કૂદીને બીજી બાજુ જઈ શકશે નહીં. જે રમનાર ખુરશી વિના બાકી રહી જશે તે રમતમાંથી નીકળી જશે અને એક ખુરશી પણ હારમાંથી બહાર કાઢી રમત ફરી શરૂ કરાશે. આ પ્રમાણે જે રમનાર છેલ્લે સુધી રહેશે તે વિજયી ગણાશે.